b"\n_START_ARTICLE_\nLa Montalbana\n_START_PARAGRAPH_\nLa Montalbana \xc3\xa9s una pedania o nucli pertanyent a la poblaci\xc3\xb3 d'Ares del Maestrat a la comarca de l'Alt Maestrat (Pa\xc3\xads Valenci\xc3\xa0). Actualment t\xc3\xa9 29 habitants (2008). Est\xc3\xa0 situat a uns 11 km del poble i a cavall del Coll d'Ares a la vora de la carretera CV-15, just on s'uneix el Barranc de Gasulla i la Rambla Carbonera._NEWLINE_La Montalbana t\xc3\xa9 pintures prehist\xc3\xb2riques que foren declarades Patrimoni de la Humanitat per la UNESCO, junt amb la resta d'art rupestre llevant\xc3\xad. La Cova Rem\xc3\xadgia i altres abrics del Barranc de Gassulla que conserven en les seves parets pintures rupestres poden visitar-se acompanyats d'un guia amb qui s'organitzen les visites._NEWLINE_Les pintures del barranc de Gassulla inclouen escenes de ca\xc3\xa7a que representen homes amb arcs, cabres hisp\xc3\xa0niques, bous salvatges, porcs senglars, entre altres."